ตลาดหุ้นเอเชียเช้านี้สดใส ขานรับความชัดเจนเจรจาการค้ารอบใหม่สหรัฐ-จีน
ตลาดหุ้นเอเชียเช้านี้สดใส ขานรับความชัดเจนเจรจาการค้ารอบใหม่สหรัฐ-จีน
5 เม.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับสัญญาณที่บ่งชี้ถึงความคืบหน้าในการเจรจาการค้ารอบใหม่ระหว่างสหรัฐกับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,743.14 จุด เพิ่มขึ้น 18.19 จุด, +0.08%
ดัชนี KOSPI ตลาดหุ้นเกาหลีใต้เปิดวันนี้ที่ 2,206.36 จุด ลดลง 0.17 จุด, -0.01%
ดัชนี FTSE STI ตลาดหุ้นสิงคโปร์เปิดวันนี้ที่ 3,317.11 จุด เพิ่มขึ้น 0.90 จุด, +0.03%
ดัชนี FBMKLCI ตลาดหุ้นมาเลเซียเปิดวันนี้ที่ 1,645.08 จุด เพิ่มขึ้น 0.01 จุด, +0.00%
ตลาดหุ้นจีน ตลาดหุ้นฮ่องกง และตลาดหุ้นไต้หวัน ปิดทำการวันนี้เนื่องในเทศกาลเชงเม้ง
ด้านประธานาธิบดีสี จิ้นผิงของจีน ระบุในการส่งสาส์นถึงประธานาธิบดีโดนัลด์ ทรัมป์แห่งสหรัฐว่า มีความคืบหน้าอย่างมากในข้อตกลงด้านเศรษฐกิจและการค้าระหว่างจีนกับสหรัฐในช่วงกว่า 1 เดือนที่ผ่านมา
ขณะที่ประธานาธิบดีโดนัลด์ ทรัมป์ เปิดเผยกับผู้สื่อข่าวที่ทำเนียบขาวในช่วงเริ่มการพบปะหารือกับนายหลิว เหอ รองนายกรัฐมนตรีจีนว่า สหรัฐและจีนใกล้จะบรรลุข้อตกลงการค้า โดยจะมีการประกาศการบรรลุข้อตกลงการค้าภายใน 4 สัปดาห์นี้
อย่างไรก็ตาม ปธน.ทรัมป์เตือนว่า หากไม่มีการทำข้อตกลงก็เป็นเรื่องยากที่การค้าระหว่างสองประเทศจะดำเนินไปด้วยดี พร้อมระบุว่า บางประเด็นที่เคยมีปัญหาก่อนหน้านี้สามารถบรรลุข้อตกลงร่วมกันได้แล้ว แต่ยังมีความคิดเห็นที่แตกต่างกันอยู่ในหลายประเด็น
นอกจากนี้ ปธน.ทรัมป์ กล่าวว่า เขาจะจัดการประชุมสุดยอดร่วมกับปธน.สี จิ้นผิงของจีน หากทั้งสองฝ่ายมีการทำข้อตกลงการค้าร่วมกัน